**....... NAPIREND**

**Előterjesztés címe:**

Előterjesztés Bugyi Nagyközség Önkormányzat 2014. évi költségvetésének

szeptember 30-i teljesítéséről

**Testületi ülés dátuma:**

2014. november 13.

**Előterjesztő:** Somogyi Béla polgármester

**Készült:** 2014. november 5.

**Készítette:** Pótiné Safranyik Anikó

**Döntés típusa:** nyilvános

**Döntéshozatal:** egyszerű szótöbbséget igényel

**Döntés formája:** határozat

**Véleményező:** Gazdasági, Fejlesztési és Ügyrendi Bizottság

**A Bizottság javaslata:**

**A Gazdassági-Fejlesztési és Ügyrendi bizottság a napirendet elfogadásra javasolja.**



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-505, Fax: 29-348-464

**Előterjesztés**

**Bugyi Nagyközség Önkormányzat 2014. évi költségvetésének**

**szeptember 30-i teljesítéséről**

**a Képviselő-testület 2014. november 13-i ülésére**

Tisztelt Képviselő-testület!

Önkormányzatunk a 2014. évi költségvetését 861 226,- ezer Ft együttes irányító szervi támogatással korrigált főösszeggel fogadta el. A harmadik negyedévben a központi és saját hatáskörű előirányzat módosítást követően ez az összeg 922 767,- ezer Ft bevételi és kiadási összegre változott.

A gazdálkodás során 788 875,- ezer Ft bevétel teljesült. A kiadás 577 044,- ezer Ft teljesítést mutat.

A bevételek teljesítése 85,49 % az időarányos szinthez viszonyítva igen kedvező.

A helyi adó bevételek teljesítése a 118,76 %-ot érte el, ezzel kedvezően túlteljesítést mutat.

A gépjárműadó bevétel megoszlik 60- 40 %-ban az állam és az önkormányzat között. A mi könyveinkben csak a 40 % helyben maradó rész szerepel. Az összes befizetést függő tételként kell rögzítenünk és az állam felé utalással egy időben (ami minden hónap 10-ig történik utólag) könyveljük az önkormányzati részt. A gépjárműadó teljesítése 79,17 %-os.

Működési átvett pénzeszközök között a védőnői szolgálat, a termőföldjeink után járó területalapú támogatás, a Közalapítványi támogatások, valamint a közcélúak foglalkoztatásához kapcsolódó támogatás és előző évi normatív állami támogatás is szerepel.

Az EU támogatások a vízbázis projekt, valamint a hivatal szervezetfejlesztéséhez kapcsolódó támogatásokat tartalmazza, amelyekhez kapcsolódóan még a következő időszakban jelennek meg támogatási összegek. A támogatások részletezését a az 5. és az 5.a. sz. melléklet tartalmazza.

A központi költségvetésből kapott támogatásokat a III.negyedévben át kellett csoportosítani a jogcímek között, mivel az előző évi 51. űrlap alapján kapott pótlólagos 5 284 e,- Ft állami támogatást a működési célú átvett pénzeszközökből a Kincstártól kapott utasítás alapján a helyi önkormányzatok kiegészítő támogatásai között szükséges szerepeltetni az elmúlt évek gyakorlatától eltérően.

Részben ehhez a támogatáshoz kapcsolódóan, részben a felhalmozási bevételek kedvező teljesítése okán ebben a negyedévben az általános tartalékkeret értéke növekedett.

A működési kiadások teljesítése az időarányos szinthez viszonyítva jó.

A beruházási és felhalmozási kiadásaink az előirányzathoz viszonyítva alacsony teljesítést mutatnak, amelynek oka az államháztartás könyvviteli szabályainak idei változása. Ennek értelmében a beruházásokhoz és felújításokhoz kapcsolódóan csak a konkrét beszerzési, felújítási és eszköz költségek számolhatók el. Azokat a költségeket, amelyek a felhalmozási kiadásokhoz tartoznak ugyan, de nem konkrétan az eszköz, ingatlan beszerzésére és felújítására vonatkoznak (pl. tervezési díjak, nyilvánosság biztosítása, műszaki ellenőrzés, engedélyezési ktgek, stb.) az idei évtől nem lehet a beruházási és felújítási költségek közé könyvelni, hanem a dologi kiadásokon belül szakmai tevékenységet segítő szolgáltatásként kell nyilvántartani. Ebből kifolyólag a dologi kiadások értéke viszonylag magas (75% feletti) teljesítést mutat.

Az önkormányzat a költségvetésében vállalt feladatait teljesítette. Az intézmények működése zavartalan.

Az időszak végére 336 956,- ezer Ft pénzeszközzel rendelkeztünk, amelyből 260 000 e,- Ft-ot rövid lejáratú betétben helyeztünk el a helyi Takarékszövetkezetnél.A szabad forrásainkkal folyamatosan ezzel a módszerrel gazdálkodunk.

Az önkormányzati intézmények feladatellátásának értékelése:

- Bugyi Nagyközségi Polgármesteri Hivatal

A bevétel 98 324,- ezer Ft és a kiadás 97 612,- ezer Ft teljesítést mutat. A feladatokat március 1-től 19 fővel látjuk el és a működés a beszámolási időszakban zavartalan volt. A bevételek és kiadások részletezését a beszámoló 13. számú melléklete tartalmazza.

- Napköziotthonos Óvoda

A bevétel 97 952,- ezer Ft és a kiadás 97 294,- ezer Ft teljesítést mutat. A feladatellátást 24 fővel oldottuk meg és a működés a beszámolási időszakban zavartalan volt. A bevételek és kiadások részletezését a beszámoló 14. számú melléklete tartalmazza.

* Bessenyei György Művelődési Ház és Könyvtár

A bevétel 30 018,- ezer Ft és a kiadás 29 010,- ezer Ft teljesítést mutat. A feladatot 7 fő teljes állású és 1 fő részmunkaidős munkavállalóval oldották meg. A feladatellátás teljesen zavartalan volt. A bevételek és kiadások részletezését a beszámoló 15. számú melléklete tartalmazza.

* Bugyi Nagyközség Önkormányzatának Településfejlesztési-ellátási és Üzemeltetési Szerve

A bevétel 71 459,- ezer Ft és a kiadás 71 173,- ezer Ft teljesítést mutat. A feladatellátást 19 fő engedélyezett létszámmal oldják meg. A feladatellátás biztosított. Részben közcélúak foglalkoztatásával oldjuk meg a köztereink karbantartását. A feladatellátás zökkenőmentes volt. A bevételek és kiadások részletezését a beszámoló 16. számú melléklete tartalmazza.

Kérem a Tisztelt Képviselő-testületet a beszámolómat megvitatni, majd azt követően elfogadni szíveskedjen.

Bugyi, 2014. november 5.

Tisztelettel:

Somogyi Béla

polgármester