**BUGYI NAGYKÖZSÉGI ÖNKORMÁNYZAT**

**KÖZTERÜLETI TÉRFIGYELŐ RENDSZER ADATVÉDELMI, ADATBIZTONSÁGI, ÜZEMELTETÉSI SZABÁLYZATA**

**Hatályos: 2014. november 14.**

**I.**

**ÁLTALÁNOS RENDELKEZÉSEK**

1. **Közterületi térfigyelő rendszer adatvédelmi és adatbiztonsági szabályai**

A térfigyelő rendszer üzemeltetése és kezelése, az azzal készített álló- és mozgókép felvételek rögzítése, törlése, felhasználása, továbbítása, valamint a fentiekben nem említett bármely más adat kezelése kizárólag a központi jogszabályokban és a térfigyelő rendszer működésére és kezelésére vonatkozó adatkezelési szabályzatban meghatározottak szerint lehetséges.

**1.1 A térfigyelő rendszer fogalma**

A térfigyelő rendszer azon műszaki eszközök összessége, amely biztosítja a közterületi képfelvétel jogszabályban előírt módon történő rögzítését és továbbítását.

**1.2. A térfigyelő rendszer működésének célja:**

- a közbiztonság növelése, a közterület általános rendjének biztosítása,

- a térfigyelő rendszer által lefedett területen található vagyon megóvása, felügyelete,

- a rendőrség bűnüldöző munkájának segítése, a két szervezet közötti együttműködés

erősítése,

- a lakosság, a településre látogatók biztonságérzetének növelése, a jogsértések visszaszorítása

**1.3. Értelmező rendelkezések**

**személyes adat:** az érintettel kapcsolatba hozható adat – különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret –, valamint az adatból levonható, az érintettre vonatkozó következtetés;

**hozzájárulás:** az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körű vagy egyes műveletekre kiterjedő – kezeléséhez;

**tiltakozás:** az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri;

**adatkezelő:** az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja;

**adatkezelés:** az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők;

**adattovábbítás**: az adat meghatározott harmadik személy számára történő hozzáférhetővé tétele;

**adattörlés:** az adatok felismerhetetlenné tétele oly módon, hogy a helyreállításuk többé nem lehetséges;

**adatmegsemmisítés:** az adatokat tartalmazó adathordozó teljes fizikai megsemmisítése;

**közterület:** a közhasználatra szolgáló minden olyan állami vagy önkormányzati tulajdonban álló terület, amelyet rendeltetésének megfelelően bárki használhat, ideértve a közterületnek közútként szolgáló és a magánterületnek a közforgalom számára a tulajdonos (használó) által megnyitott és kijelölt részét, továbbá az a magánterület, amelyet azonos feltételekkel bárki használhat

**2. Az adatkezelés**

**2.1. Az adatkezelés elvei**

Személyes adat kizárólag meghatározott célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie.

Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető.

Az adatokat védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

**2.2. Az adatkezelés jogalapja**

Személyes adat akkor kezelhető, ha ahhoz az érintett hozzájárul A térfigyelő rendszer alkalmazásához a hozzájárulás önkéntes, ráutaló magatartással történik. Az elektronikus térfigyelő rendszer alkalmazásáról a területen megjelenni kívánó személyek részére jól látható helyen, jól olvashatóan, tájékozódást elősegítő módon, ismertetőt kell kihelyezni.

**2.3. Az adatkezelés korlátai**

A felvétel a rögzítés helyszínén

*a)* elkövetett bűncselekmény vagy szabálysértés, vagy a közlekedés szabályainak megsértése miatt indult büntető-, szabálysértési eljárásban, körözött személy vagy tárgy azonosítása vagy a rendőri intézkedés jogszerűségének közigazgatási eljárásban történő vizsgálata céljából indult eljárásban,

*b)* elkövetett jogsértés miatt indított közigazgatási hatósági eljárásban,

*c)* rendőri intézkedés jogszerűségének megállapítására irányuló közigazgatási hatósági eljárásban, továbbá

*d)* a felvételen szereplő személy által, jogainak gyakorlása érdekében indított eljárásban

használható fel.

**2. 4. Az adatkezelés időtartama**

**2. 4. 1.** Az adatkezelő a felvétel kezelése során köteles megtenni az ahhoz szükséges szervezési, technikai és egyéb adatbiztonsági intézkedéseket, hogy az érintett személy személyes adatait, így különösen magántitkait és magánéletének körülményeit illetéktelen személy tudomására jutásától megóvja. Biztosítani kell továbbá, hogy a felvételen szereplő személy – a felvétel törlésének időpontjáig – megtekinthesse a róla készült felvételt.

**2. 4. 2.** A közterületen, közbiztonsági, illetve bűnmegelőzési és bűnüldözési célból rögzített felvételt a rögzítést követő öt munkanap elteltével az adatkezeléssel megbízott személy haladéktalanul törli. A megbízott a felvétel rögzítésétől számított két munkanapon belül köteles megindítani, vagy kezdeményezni az eljárásra jogosult szervnél vagy hatóságnál a hatáskörébe tartozó eljárás megindítását.

**2. 4. 3.** A rögzített felvételt a 2. 4. 2. pontban foglalt felhasználási célból – bizonyítási eszközként – a büntető vagy szabálysértési eljárásra jogosult szerv megkeresésére továbbíthatja. A megkeresésben meg kell jelölni az eljárás tárgyát, ügyszámát és a rögzített felvétellel bizonyítandó tényt.

**2. 4. 4.** A szabálysértési vagy büntetőeljárás megindításához és lefolytatásához szükséges adatok és információk biztosítása céljából – ha ilyen cselekmény elkövetésére utaló adat vagy információ a 2. 4. 2. pont szerinti időtartamon belül merül fel – az adatkezelő a rögzített adatok kezelésének határidejét legfeljebb harminc napig meghosszabbíthatja. Ha ezen időtartamon belül nem indul olyan szabálysértési vagy büntetőeljárás, amelyben a felvételek felhasználhatók, az adatokat haladéktalanul törölni kell.

**2. 4. 5.** Közigazgatási hatósági eljárásban az eljáró hatóság megkeresésére – belföldi jogsegély keretében – a 2. 4. 2. szerint rögzített felvétel továbbítható, ha a megkereső hatóság a megkeresésben az eljárás tárgyát, ügyszámát és a rögzített felvétellel bizonyítandó tényt megjelöli.

A rögzített felvétel továbbítására irányuló megkeresést meg kell tagadni, ha a felvétel a megkeresésben meghatározott tény bizonyítására alkalmatlan.

**2. 4. 6.** Akinek jogát vagy jogos érdekét a felvétellel rögzített esemény, cselekmény vagy intézkedés érinti, a rögzítés helyszínén elkövetett bűncselekmény, szabálysértés vagy a közlekedés szabályainak megsértése miatt indult büntető-, szabálysértési vagy más hatósági eljárás során, körözött személy vagy tárgy azonosítása vagy a rendőri intézkedés jogszerűségének közigazgatási eljárásban történő vizsgálata céljából, illetve az érintett személy jogainak gyakorlása érdekében kérheti, hogy a felvételt a az adatkezelő annak továbbításáig, de legfeljebb a kérelem benyújtását követő harminc napig ne törölje.

**2. 5. Tiltakozás személyes adat kezelése ellen**

Az érintett tiltakozhat személyes adatának kezelése ellen,

a) ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő vagy harmadik személy jogos érdekének érvényesítéséhez szükséges, kivéve kötelező adatkezelés esetén;

b) ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint

c) törvényben meghatározott egyéb esetben.

Az adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja. Ha az érintett az adatkezelőnek meghozott döntésével nem ért egyet, illetve ha az adatkezelő a határidőt elmulasztja, az érintett - a döntés közlésétől, illetve a határidő utolsó napjától számított 30 napon belül - a bírósághoz fordulhat.

Ha az adatkezelő az érintett tiltakozásának megalapozottságát megállapítja, az adatkezelést - beleértve a további adatfelvételt és adattovábbítást is - megszünteti, és az adatokat zárolja, valamint a tiltakozásról, továbbá az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

**II.**

**RÉSZLETES SZABÁLYOK**

**1. A Közterületi Térfigyelő rendszer üzemeltetése és kezelése**

A térfigyelő rendszert Bugyi Nagyközségi Önkormányzat üzemelteti, az adatkezelést Földvári Imréné közterület-felügyelő végzi. A kialakított térfigyelő rendszer a közterületen készült felvételeket rögzíti és megőrzi. A felvételek 0-tól 24 óráig, folyamatosan készülnek és kerülnek rögzítésre a rendszerhez tartozó számítógépen.

**2. A térfigyelő rendszerhez tartozó kamerák helye**

A kamerák az alábbi közterületeken vannak elhelyezve:

|  |  |  |  |
| --- | --- | --- | --- |
| Sorsz. | Térfigyelő rendszer  telepítésének helyszínei | Telepítendő kamerák  száma | Megfigyelt terület |
| 1 | Kossuth L. u.-Bucka u. sarok | 1 | Bejövő forgalom |
| 2 | Bajcsy Zs. u. - Dózsa Gy. u. sarok | 1 | Bejövő forgalom |
| 3 | Ürbői út – Ürbői u. elágazás | 1 | Bejövő forgalom |
| 4  5 | Teleki út – Sári út sarok | 2 | Bejövő forgalom |
| 6 | Rádai út – Rákóczi F. u. – Alkotmány u. kereszteződés | 1 | Bejövő forgalom |
| 7 | Templom u. – Bajcsy Zs. u. elágazás | 1 | Kiemelt kereszteződés |
| 8  9  10  **11\*** | Beleznay tér  (Településközpont, Bessenyei Gy.  Műv.Ház és Könyvtár hátsó bejáratai) | 4 | Kereszteződés, Közintézmények, Kiemelt közterület, Rendezvény helyszín |
| 12 | Új utca-Szőlő utca sarok | 1 | Kiemelt kereszteződés |
| 13 | Kossuth L. u. (Iskola parkoló, hátsó bejárat) | 1 | Intézmény közterülete |
| 14 | Teleki út – Munkácsy M. u. kereszteződés | 1 | Közintézmények, közterek |
| 15 | Széchenyi tér | 1 | Közterek |
| 16 | Felsővány településrész, leágazás 5202 j. útról | 1 | Kereszteződé |
| 17 | Ürbő puszta – Apaji lejáró 5206 j. útról | 1 | Kereszteződés |

A Nagyközségi Önkormányzat a képfelvevők elhelyezéséről és a képfelvevők által megfigyelt közterületről tájékoztatja a rendőrséget, valamint ezeket az adatokat az önkormányzat hivatalos honlapján közzéteszi.

**3. A térfigyelő rendszer központja**

**3. 1.** A térfigyelő központ szervere a Önkormányzati Hivatal 2347 Bugyi, Beleznay tér 1. szám alatt zárható helyiségben van elhelyezve. A helyiség és a szekrény kulcsait Földvári Imréné kezeli.

A központban az élőképet – amennyiben nincs folyamatos ellenőrzés – nem kell figyelemmel kísérni. A monitornak alaphelyzetben kikapcsolt állapotban kell lenni.

Az e pontban meghatározott feltételek folyamatos biztosításáról a képviselő-testület felhatalmazása alapján a polgármester jogosult, illetőleg köteles.

A polgármester köteles:

- folyamatosan figyelemmel kísérni az előírt feltételek meglétét,

- hiányosságok esetén, azok megszűntetéséről haladéktalanul gondoskodni.

**3. 2.** A rendszer központi helyiségébe csak az ott feladatot ellátó megbízott, a rendőrség munkatársai, a jegyző és a polgármester léphet be illetve tartózkodhat.

A térfigyelő rendszer karbantartását végző személy a központi helyiségbe csak az ott tartózkodásra jogosult személy kíséretében léphet be és végezheti tevékenységét.

A központban a visszaellenőrzésre jogosultak:

- rendőrség (ORFK, MRFK, városi kapitányság, Kmb.)

- jegyző

- polgármester

-közterület-felügyelő

**4. A képfelvételek kezelésével kapcsolatos szabályok**

**4. 1.** A központnál üzemeltetési naplót kell vezetni, melybe az alábbi bejegyzések kerülnek:

- reggeli állapot ellenőrzés eredménye (kamerák állapota, rögzítő, szünetmentes tápegység, stb.)

- visszaellenőrzés ideje, ellenőrzést végző személy neve, téma

- egyéb észrevételek

A naplót olyan módon kell vezetni, hogy egyértelműen megállapítható legyen a térfigyelő rendszer központi helyiségébe belépő személyek köre, a felhasznált adathordozó megjelölése és a bekövetkezett eseményre tekintettel tett intézkedés.

Az adatkezelő személy minden reggel ellenőrzi a központ működőképességét, melyet az arra rendszeresített naplóba jegyez. A kimentések eredményét és azt, hogy milyen adathordozóra került bejegyzi a naplóba.

**4. 2.** A felvételek továbbítását az adattovábbítási nyilvántartásban dokumentálni kell az időpont, az adatkezelés céljának, jogalapjának, a felvételt átvevő szervezetnek vagy személynek a megjelölésével.

**ZÁRÓ RENDELKEZÉS**

Jelen Adatvédelmi szabályzat rendelkezéseit minden érintettel meg kell ismertetni.

A tartalmát érintő jogszabályi változások esetén a Szabályzatot ki kell egészíteni, vagy szükség esetén módosítani kell.

Bugyi, 2014. november 13.

**1. számú melléklet**

**Kérelem**

A Bugyi Nagyközségi Önkormányzat területén működő térfigyelő rendszer adatkezelésével összefüggő adattovábbítás iránt

**Kérelmező**

neve: ..........................................................................................................................................

születési helye, ideje: ...................................................................................................................

anyja neve: .................................................................................................................................

címe: ..........................................................................................................................................

elektronikus elérhetősége: ...........................................................................................................

telefonszáma: ...............................................................................................................................

**Adat igénylésének jogalapja:**

1. a rögzített felvételen szereplő személy által a jogainak érvényesítésére indított eljárásban történő felhasználás céljából adatigénylés;

2. a kérelmező jogát vagy jogos érdekét a felvétellel rögzített esemény, cselekmény vagy intézkedés érinti, melynek érdekében szabálysértési-, büntető-, vagy közigazgatási hatóság részére történő adattovábbítást kér;

3. a kérelmezőről készült felvétel megtekintése.

A felvétel készítésének **időpontja**: .............................................................................................

A felvétel készítésének **helyszíne** (pontos helyszíni azonosító pontok megjelölésével): ...........

....................................................................................................................................................

....................................................................................................................................................

1. és 2. pont esetén mely **célból** kéri a felvétel továbbítását: ......................................................

....................................................................................................................................................

....................................................................................................................................................

Az 1. pontban meghatározott kérelem esetén az adattovábbítás formája:

□ CD lemezen □ amennyiben lehetséges, elektronikus úton e-mail címemre

Az 1. pontban meghatározott kérelem esetén a kérelmező aláírásával büntetőjogi felelőssége tudatában kijelenti, hogy a továbbított felvételrészletet kizárólag arra a célra használja fel, amely célra az átadásra került.

Az adattovábbítást, illetve a betekintést követően az adatkezelő a rögzített felvételrészletet haladéktalanul törli.

Kelt: ……………………………….

…………………………………………

kérelmező aláírása

**2. számú melléklet**

**Megismerési nyilatkozat**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A közterületi térfigyelő rendszer adatvédelmi, adatbiztonsági, üzemeltetési szabályzatában foglaltakat megismertem. Tudomásul veszem, hogy az abban foglaltakat a munkavégzésem során köteles vagyok betartani.   |  |  |  |  | | --- | --- | --- | --- | | **Név** | **Beosztás** | **Kelt** | **Aláírás** | | Somogyi Béla | polgármester |  |  | | Nagy András Gábor | alpolgármester |  |  | | Földvári Imréné | közterület-felügyelő |  |  | |  |  |  |  | |
|  | |
|  | |

|  |  |  |  |  |  |
| --- | --- | --- | --- | --- | --- |
|  |  | |  | |  |
|  | |  | |  | |
|  | |  | |  | |